**Norbert Mary Leonard James Dorsey**, C.P. (født *Leonard James Dorsey*; født 14. desember 1929 i Springfield i Massachusetts i USA; død 21. februar 2013 i Orlando i Florida) var en amerikansk ordensgeistlig og katolsk biskop av Orlando.

Liv og virke
------------

### Bakgrunn

Norbert Dorsey studerte ved *Holy Cross Seminary* i Dunkirk i delstaten New York fra 1946 til 1948. Han trådte inn i pasjonistordenen den 15. august 1949. Han studerte filosofi og teologi i Jamaica i New York City og Union City i New Jersey, avla sine løfter den 15. august 1949 og ble presteviet den 28. april 1956 av Cuthbert O'Gara C.P. ved *St. Michael's Monastery* i Union City. Deretter fullførte han doktorgradsstudier i *Sacred Eloquence* i West Sprngfields, og videre i München, London og Roma. 

Han ble uteksaminert som dirigent fra Pontificio Instituto de Música Sagrada. Ved det pavelige gregorianske universitet fikk teologiske doktorgrad.

Han var professor i teologi i West Hartford i Connecticut og rektor for klosteret i West Springfield i Massachusetts fra 1965 til 1970. I to perioder var han provinssuperior for sin ordenen. I 1982 ble han assisterende ordensgeneral i Roma, og foretok visitaser til 52 land rundt om i verden.

### Hjelpebiskop i Miami

Den 10. januar 1986 utnevnte pave Johannes Paul II ham til titulærbiskop av *Mactaris* og hjelpebiskop i Miami. Erkebiskopen av Miami, Edward Anthony McCarthy, bispeviet ham den 19. mars samme år; medkonsekratorer var Joseph Francis Maguire, biskop av Springfield, og Reginald Edward Vincent Arliss C.P. emeritert prelat av Marbel (Filippinene). Han overtok også embetet som generalvikar og personalleder i erkebispedømmet. Han satt i styrene for St. Thomas University og Barry University i Miami og St. Leo College nær Tampa.

### Biskop av Orlando

Han ble utnevnt til biskop av Orlando den 20. mars 1990, og ble innsatt i embedet 25. mai samme år. 

Den 13. november 2004 aksepterte pave Johannes Paul II hans alderbetingede avskjedsøknad.

Biskop Dorsey døde den 21. februar 2013 etter en lang kamp mot kreften i Orlando i en alder av 83 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Alessandro Mattei (1744–1820) \*1767
* Kardinal Pietro Francesco Galleffi (1770–1837) \*1819
* Kardinal Giacomo Filippo Fransoni (1775–1856) \*1822
* Kardinal Carlo Sacconi (1808–1889) \*1851
* Kardinal Edward Henry Howard of Norfolk (1829–1892) \*1872
* Kardinal Mariano Rampolla del Tindaro (1843–1913) \*1882
* Kardinal Rafael Merry del Val y Zulueta (1865–1930) \*1900
* Kardinal Tommaso Pio Boggiani (1863-1942) \*1912
* Erkebiskop John Timothy McNicholas, O.P. (1877-1950) \*1918
* Erkebiskop Karl Joseph Alter [1885-1977) \*1931
* Erkebiskop Edward Anthony McCarthy (1918-2005) \*1965
* Biskop *Norbert Mary Leonard James Dorsey*, C.P. (1929-2013) \*1983

Referanser
----------

1. ↑   Catholic-Hierarchy.org, katolsk hierarki ID dorsey, www.catholic-hierarchy.org, besøkt 2. juli 2020[Hentet fra Wikidata]
2. ↑  «Former Catholic Bishop Norbert Dorsey, 83, dies». CFN13. Arkivert fra originalen 7 April 2013. Besøkt 22. februar 2013.  Sjekk datoverdier i `|arkivdato=` (hjelp)
3. ↑  www.catholic-hierarchy.org dorsey.html, lest 24. juli 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |